CELEX: 
Language: sk
Date: 2020-06-09 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení príloha I k nariadeniu Európskeho parlamentu a Rady (EÚ) 2019/1021, pokiaľ ide o zápis kyseliny heptadekafluóroktán-1-sulfónovej a jej derivátov (PFOS)

EURÓPSKA
                             KOMISIA

                                                     V Bruseli 9. 6. 2020
                                                     C(2020) 3639 final

                    DELEGOVANÉ NARIADENIE KOMISIE (EÚ) …/…

                                         z 9. 6. 2020,

     ktorým sa mení príloha I k nariadeniu Európskeho parlamentu a Rady (EÚ) 2019/1021,
      pokiaľ ide o zápis kyseliny heptadekafluóroktán-1-sulfónovej a jej derivátov (PFOS)

                                  (Text s významom pre EHP)

SK                                                                                          SK
 ---pagebreak---                                       DÔVODOVÁ SPRÁVA

     1.      KONTEXT DELEGOVANÉHO AKTU
     V článku 1 nariadenia (EÚ) 2019/1021 sa stanovuje cieľ uvedeného nariadenia, a to
     ochraňovať ľudské zdravie a životné prostredie pred perzistentnými organickými látkami
     (POP) tým, že sa zakáže, čo najskôr ukončí alebo obmedzí výroba, uvádzanie na trh a
     používanie látok, na ktoré sa vzťahuje Štokholmský dohovor o POP.
     Kyselina heptadekafluóroktán-1-sulfónová (PFOS), jej soli a perfluoroktánsulfonylfluorid
     (PFOSF) sú uvedené v prílohe B k dohovoru s prijateľnými účelmi a osobitnými výnimkami.
     Výbor pre posudzovanie perzistentných organických látok (POPRC) odporučil 1 vypustiť
     všetky prijateľné účely s výnimkou použitia ako hmyzových návnad s obsahom sulfluramidu.
     POPRC tiež odporučil, aby sa prijateľný účel použitia pri tvrdom chrómovaní a v hasiacich
     penách zmenil na osobitnú výnimku.
     Na deviatej konferencii zmluvných strán Štokholmského dohovoru, ktorá sa konala od 29.
     apríla do 10. mája 2019 v švajčiarskej Ženeve, bolo na základe odporúčania POPRC prijaté
     rozhodnutie (SC-9/4) zmeniť prijateľné účely a osobitné výnimky v prípade PFOS, jej solí a
     PFOSF uvedených v prílohe B k dohovoru. Jedinou relevantnou zmenou súčasných právnych
     predpisov EÚ je zmena prijateľného účelu na osobitnú výnimku v prípade použitia PFOS, jej
     solí a PFOSF ako prísady proti zahmlievaniu pri nedekoratívnom tvrdom chrómovaní v
     uzavretých systémoch. Táto zmena si vyžaduje doplnenie lehoty na udelenie výnimky v
     prílohe I k nariadeniu (EÚ) 2019/1021.
     V súlade s článkom 15 ods. 1 druhým pododsekom nariadenia (EÚ) 2019/1021 by sa mal
     prijať osobitný delegovaný akt, ktorým sa zmení príloha I k nariadeniu (EÚ) 2019/1021, s
     cieľom zaviesť túto zmenu v zápise týkajúcom sa PFOS.

     2.      KONZULTÁCIE PRED PRIJATÍM AKTU
     Návrh na zmenu sa stal 26. novembra 2019 predmetom konzultácií so skupinou expertov,
     pričom sa zohľadnili vznesené pripomienky. Skupinu tvoria všetky príslušné zainteresované
     strany – zástupcovia členských štátov, Európskej chemickej agentúry, chemického priemyslu
     a občianskej spoločnosti.
     Verejná konzultácia o návrhu aktu prebiehala od 29. novembra do 27. decembra 2019. Bola
     doručená jedna pripomienka, v ktorej sa požadovalo uplatnenie rovnakých ustanovení článkov
     ako pri zápise 68 v prílohe XVII k nariadeniu (EÚ) č. 1907/2006 (REACH) týkajúcom sa
     perfluoroktánovej kyseliny (PFOA), jej solí a príbuzných zlúčenín. Táto požiadavka nebola
     opodstatnená, pretože sa týkala regulačných ustanovení pre inú látku. Navyše zmena v zápise
     týkajúcom sa PFOS súvisí s používaním na priemyselné účely a nie s použitím vo výrobkoch.

     3.      PRÁVNE PRVKY DELEGOVANÉHO AKTU
     Týmto delegovaným aktom sa v zmysle vývoja na základe dohovoru mení zoznam
     chemických látok uvedený v prílohe I. Právnym základom navrhovaného delegovaného aktu
     je článok 15 ods. 1 nariadenia (EÚ) 2019/1021.

     1
            Rozhodnutie POPRC-14/3.

SK                                               1                                                 SK
 ---pagebreak---                           DELEGOVANÉ NARIADENIE KOMISIE (EÚ) …/…

                                                   z 9. 6. 2020,

     ktorým sa mení príloha I k nariadeniu Európskeho parlamentu a Rady (EÚ) 2019/1021,
      pokiaľ ide o zápis kyseliny heptadekafluóroktán-1-sulfónovej a jej derivátov (PFOS)

                                            (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na nariadenie Európskeho parlamentu a Rady (EÚ) 2019/1021 z 20. júna 2019
     o perzistentných organických látkach2, a najmä na jeho článok 15 ods. 1,
     keďže:
     (1)      Nariadením (EÚ) 2019/1021 sa vykonávajú záväzky Únie vyplývajúce zo
              Štokholmského dohovoru o perzistentných organických látkach3 (ďalej len „dohovor“)
              a z Protokolu o perzistentných organických látkach k Dohovoru o diaľkovom
              znečisťovaní ovzdušia prechádzajúcom hranicami štátov z roku 19794 (ďalej len
              „protokol“).
     (2)      Príloha B k dohovoru („Obmedzenie“) obsahuje zoznam chemických látok, pre ktoré
              je každá zmluvná strana dohovoru povinná obmedziť svoju výrobu, použitie, dovoz
              a vývoz v zmysle ktoréhokoľvek uplatniteľného prijateľného účelu a/alebo osobitnej
              výnimky uvedenej v danej prílohe.
     (3)      Konferencia zmluvných strán dohovoru na svojom deviatom zasadnutí rozhodla
              v zmysle článku 8 ods. 9 dohovoru zmeniť prílohu B k dohovoru, pokiaľ ide
              o prijateľné účely a osobitné výnimky v prípade kyseliny heptadekafluóroktán-1-
              sulfónovej (PFOS), jej solí a perfluóroktánsulfonylfluoridu (PFOSF). Konferencia
              zmluvných strán rozhodla o zmene prijateľného účelu použitia PFOS, jej solí a PFOSF
              na pokovovanie (pokovovanie tvrdými kovmi) len v uzavretých systémoch na
              osobitnú výnimku.
     (4)      Zmena prijateľného účelu použitia PFOS, jej solí a PFOSF na pokovovanie
              (pokovovanie tvrdými kovmi) len v uzavretých systémoch na osobitnú výnimku
              znamená, že zmluvné strany môžu túto výnimku používať najviac päť rokov od
              nadobudnutia účinnosti tejto zmeny. Výnimku je možné predĺžiť o ďalších päť rokov
              rozhodnutím konferencie zmluvných strán na žiadosť jednej zo zmluvných strán a na
              základe odôvodnenia pretrvávajúcej potreby daného účelu použitia. Preto by sa zápis
              v časti A prílohy I k nariadeniu (EÚ) 2019/1021 v prípade kyseliny
              heptadekafluóroktán-1-sulfónovej a jej derivátov (PFOS) mal zmeniť tak, aby
              zodpovedal záväzkom vyplývajúcim z dohovoru.
     (5)      Nariadenie (EÚ) 2019/1021 by sa preto malo zodpovedajúcim spôsobom zmeniť,

     2
              Ú. v. EÚ L 169, 25.6.2019, s. 45.
     3
              Ú. v. EÚ L 209, 31.7.2006, s. 3.
     4
              Ú. v. EÚ L 81, 19.3.2004, s. 37.

SK                                                      2                                           SK
 ---pagebreak---      PRIJALA TOTO NARIADENIE:

                                              Článok 1
     Príloha I k nariadeniu (EÚ) 2019/1021 sa mení v súlade s prílohou k tomuto nariadeniu.

                                              Článok 2
     Toto nariadenie nadobúda účinnosť dvadsiatym dňom po jeho uverejnení v Úradnom vestníku
     Európskej únie.

     Toto nariadenie je záväzné v celom rozsahu a priamo uplatniteľné vo všetkých členských
     štátoch.
     V Bruseli 9. 6. 2020

                                                 Za Komisiu
                                                predsedníčka
                                                Ursula VON DER LEYEN

SK                                                3                                            SK
 ---documentbreak---                              EURÓPSKA
                             KOMISIA

                                                    V Bruseli 9. 6. 2020
                                                    C(2020) 3639 final

                                                    ANNEX

                                         PRÍLOHA

                                              k

                  DELEGOVANÉMU NARIADENIU KOMISIE (EÚ) …/...,

     ktorým sa mení príloha I k nariadeniu Európskeho parlamentu a Rady (EÚ) 2019/1021,
      pokiaľ ide o zápis kyseliny heptadekafluóroktán-1-sulfónovej a jej derivátov (PFOS)

SK                                                                                          SK
 ---pagebreak---                                             PRÍLOHA
     V časti A prílohy I k nariadeniu (EÚ) 2019/1021 sa v zápise týkajúcom sa kyseliny
     heptadekafluóroktán-1-sulfónovej a jej derivátov (PFOS) mení bod 4 v štvrtom stĺpci
     („Osobitná výnimka pri používaní ako medziprodukt alebo iná špecifikácia“) takto:
     1.     Prvý odsek sa nahrádza takto:
     „4. Ak je minimalizované množstvo vypúšťané do životného prostredia, povoľuje sa výroba a
     uvádzanie na trh do [dátum nadobudnutia účinnosti tohto pozmeňujúceho nariadenia + 5
     rokov] ako prísady proti zahmlievaniu pri nedekoratívnom tvrdom chrómovaní (šesťmocným
     chrómom) v uzavretých systémoch. Za predpokladu, že členské štáty, v ktorých sa PFOS
     používajú, predložia Komisii do [dátum nadobudnutia účinnosti tohto pozmeňujúceho
     nariadenia + 4 roky] správu o pokroku dosiahnutom pri eliminácii PFOS a odôvodnia potrebu
     ich ďalšieho používania, Komisia preskúma potrebu predĺženia výnimky pre toto používanie
     PFOS na obdobie najviac päť rokov do [dátum nadobudnutia účinnosti tohto pozmeňujúceho
     nariadenia + 5 rokov].“;
     2.     tretí odsek sa vypúšťa.

SK                                              1                                                SK